# KVALIFIKACIJOS REIKALAVIMAI TIEKĖJUI

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
|  | Rangovas turi turėti teisę verstis ypatingojo statinio statybos darbų veikla (statinių grupė: negyvenamieji pastatai, pogrupis – gydymo paskirties pastatai). Teisinis pagrindas – Lietuvos Respublikos statybos įstatymas (18 str. 2 dalis)  Statybos darbų sritys:  1. bendrieji statybos darbai: žemės darbai (statybos sklypo reljefo tvarkymas, pamatų duobių, iškasų, tranšėjų kasimas ir užpylimas; statybinių konstrukcijų (gelžbetonio, betono, metalo, mūro, medžio) statyba ir montavimas; hidroizoliacija; stogų įrengimas; apdailos darbai.  2. Specialieji statybos darbai:  nuotekų šalinimo tinklų tiesimas;  statinio vandentiekio ir nuotekų šalinimo inžinerinių sistemų įrengimas;  statinio šildymo, vėdinimo, oro kondicionavimo inžinerinių sistemų įrengimas;  statinio elektros inžinerinių sistemų įrengimas;  procesų valdymo ir automatizavimo sistemų įrengimas;  statinio nuotolinio ryšio (telekomunikacijų) inžinerinių sistemų įrengimas;  statinio apsauginės signalizacijos, gaisrinės saugos inžinerinių sistemų įrengimas. | Lietuvos Respublikoje ir trečiosiose šalyse įsteigtiems juridiniams asmenims, kitoms organizacijoms ar jų padaliniams VšĮ Statybos sektoriaus vystymo agentūros (toliau – SSVA) (iki 2022-04-30 SPSC) išduoti kvalifikacijos atestatai ar užsienio šalies tiekėjams\* išduoti teisės pripažinimo dokumentai, arba užsienio šalies tiekėjų\* kilmės šalies kompetentingų institucijų išduoti dokumentai, patvirtinantys jų kilmės valstybėje turimą teisę užsiimti analogiškų statinių statybos veikla, arba nuorodos į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungusi susipažinti su reikalaujamais dokumentais ir (ar) informacija.  Užsienio šalies tiekėjo\* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę tiekėjas kilmės šalyje turi būti įgijęs iki pasiūlymų pateikimo termino pabaigos.  Teisės pripažinimo dokumentai turi būti gauti iki pirkimo sutarties pasirašymo. Perkančioji organizacija informaciją apie išduotus kvalifikacijos dokumentus pasitikrina SSVA registruose <https://www.ssva.lt/cms/registrai>.  \*Užsienio šalies tiekėjai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, juridiniai asmenys, kitos užsienio organizacijos ir jų padaliniai – turi teisę būti ypatingojo statinio statybos rangovu Lietuvos Respublikos teritorijoje, pripažinus jų kilmės valstybėje turimą teisę užsiimti analogiškų statinių statybos veikla.  Užsienio šalies tiekėjai turi pareigą kreiptis į SSVA ir gauti teisės pripažinimo dokumentą. Perkančioji organizacija, siekdama įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą.  Užsienio šalies tiekėjai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti. | Tiekėjas, kiekvienas tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų.  Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tokių subtiekėjų, kvalifikacija netikrinama pirkimo procedūrų metu, tačiau tiekėjas, teikdamas pasiūlymą, įsipareigoja, kad pirkimo sutartį vykdys tik tokią teisę turintys asmenys ir, sutarties vykdymo metu pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
|  | Tiekėjas turi turėti bent 1 (vieną) kvalifikuotą statinio statybos vadovą, turintį teisę eiti ypatingojo statinio statybos vadovo pareigas. Statiniai – negyvenamieji pastatai (gydymo paskirties).  **Pastaba.** Kvalifikaciją atitiks specialistai, jei:   * turi galiojančius atestatus, kuriuose nurodyta grupė (negyvenamieji pastatai) ir pogrupis (gydymo paskirties pastatai); * turi galiojančius atestatus, kuriuose nurodyta tik grupė (negyvenamieji pastatai). | Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalių specialistus\*) VšĮ Statybos sektoriaus vystymo agentūros (toliau – SSVA) (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungusi susipažinti su reikalaujamais dokumentais ir (ar) informacija.  \*Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis – turi teisę eiti ypatingojo statinio statybos vadovo pareigas, pripažinus jų kilmės valstybėje turimą teisę eiti analogiškų statinių statybos vadovo pareigas. Užsienio šalies specialisto turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos. Užsienio šalies specialistai iki pirkimo sutarties pasirašymo turi gauti Statybos įstatymo nustatyta tvarka išduotą teisės pripažinimo dokumentą. Perkančioji organizacija informaciją apie Lietuvoje išduotus kvalifikacijos dokumentus pasitikrina SSVA registruose <https://www.ssva.lt/cms/registrai>.  Užsienio šalies specialistai turi pareigą kreiptis į SSVA ir gauti teisės pripažinimo dokumentą. Perkančioji organizacija, siekdama įsitikinti, kad galimas laimėtojas yra atsakingas, rūpestingas ir sąžiningas, gali pareikalauti pateikti SSVA pateiktą prašymą (su gavimo (registracijos) žyma) išduoti teisės pripažinimo dokumentą.  Užsienio šalies specialistai turi siekti teisės pripažinimo dokumentą gauti per įmanomai trumpiausią laiką, t. y., iš anksto parengti ir operatyviai pateikti SSVA visus reikiamus dokumentus, esant poreikiui juos nedelsiant tikslinti, aktyviai bendradarbiauti.  Taip pat pateikiama:  1. siūlomų specialistų sąrašas (užpildyti priedą „SIŪLOMŲ SPECIALISTŲ SĄRAŠAS“); 2. kvazisubtiekėjo (jei toks pasitelkiamas) sutikimas atlikti sutartyje nurodytus darbus ir rangovo ar **ūkio subjekto, kurio pajėgumais remiamasi** patvirtinimas, kad laimėjęs konkursą, įdarbins šį darbuotoją (tik tuo atveju, jei šis specialistas nesiūlomas kaip subrangovas). | Tiekėjas, kiekvienas tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų, subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
|  | Tiekėjas per paskutinius 5 metus arba per laiką nuo tiekėjo įregistravimo dienos (jei tiekėjas vykdo veiklą mažiau nei 5 metus) iki pasiūlymo pateikimo termino pabaigos dienos pagal vieną ar daugiau įvykdytų ar tebevykdomų sutarčių yra tinkamai atlikęs statybos darbų (naujos statybos ir/arba rekonstravimo ir/arba kapitalinio remonto) ypatingųjų arba neypatingųjų statinių kategorijai priskiriamų statinių grupėje gyvenamieji ir/arba negyvenamieji pastatai, kurių bendra vertė ne mažesnė kaip 1 030 000 (vienas milijonas trisdešimt tūkstančių) Eur be PVM. | Pateikiama: per paskutinius 5 metus arba per laiką nuo tiekėjo įregistravimo dienos (jei tiekėjas vykdo veiklą mažiau nei 5 metus) iki pasiūlymo pateikimo termino pabaigos dienos atliktų darbų sąrašas (2 priedas) kartu su užsakovų (tiek viešųjų, tiek privačiųjų) pažymomis, apie tai, kad svarbiausių darbų atlikimas ir galutiniai rezultatai buvo tinkami. Jei sutartys dar vykdomos - tarpinių rezultatų tinkamą įvykdymą pagrindžiantys dokumentai.  Užsakovų pažymose turi būti nurodomas atliktų darbų pavadinimas, statinio kategorija, statinio grupė, darbų rūšis, darbų atlikimo per nurodytą laikotarpį vertė, tikslios darbų atlikimo datos (metai, mėnuo, diena) ar jie buvo atlikti pagal galiojančių teisės aktų, reglamentuojančių darbų vykdymą, reikalavimus ir tinkamai užbaigti.  Įrodymui bus priimti ir užsakovo pasirašyti bei antspaudu (jei naudojamas) patvirtinti darbų priėmimo-perdavimo aktai, jei juose yra visa reikalaujama informacija. | Tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), atsižvelgiant į jų prisiimamus įsipareigojimus ir kiti ūkio subjektai, kuriais remiasi tiekėjas, kartu.  Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas. |

# vadybos sistemų STANDARTų reikalavimai

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitikį pagrindžiantys dokumentai** | **Subjektas, kuris turi atitikti reikalavimą** |
| 1. | Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB, 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. | Pateikiamas nepriklausomos įstaigos išduotas sertifikatas. Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus (tai gali būti tiekėjo taikomų aplinkos apsaugos vadybos priemonių aprašymas, atitinkantis visus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (su visai pakeitimais), 10 punkte nustatytus reikalavimus). . | Tiekėjas, tiekėjų grupės nariai, kiti ūkio subjektai, kurių pajėgumais remiasi tiekėjas, subtiekėjai pagal prisiimamus įsipareigojimus  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. |